als_Latn dik_Latn sag_Latn
Erich Proll, producenti, regjizori dhe kameraman i filmave dokumentar për botën e egër Erich Proll, vizitoi Parkun Kombëtar të Divjakës për një dokumentar të faunës dhe florës së kësaj zone.
Drejtori i këtij parku, Ardian Koçi, sjell përshtypjet e për takimin me producentin e filmave për natyrën në mbarë botën. “Më shprehu dëshirën për të filmuar në parkun e Divjakës. Sigurisht që i krijuam të gjitha kushtet për filmim.Na premtoi që filmimet do na i dërgonte edhe ne”, thotë Ardiani.
Erich Proll lindi më 9.9.1949 në Linz në Goldwörth, në brigjet e Danubit. U rrit me interesin për natyrën. Që nga viti 2014 është producent, regjisor dhe kameraman i shumë filmave dokumentar për jetën e egër.
Ka dokumentuar jetën e më shumë se 130 kafshëve në habitatin e tyre natyral në det apo tokë për interes të disa televizioneve prestigjioze në mbarë botën.
Proll i realizon vetë pothuajse të gjithë filmat e tij, për shkak se “puna” prapa kamerave është pasioni i tij.
Kohët e fundit Proll është i njohur edhe si prezantues para kamerës, ku bën rolin e narratorit për filmat e tij.
Erich Proll ka realizuar disa dokumentar edhe në botën nënujore ku pasqyrohet jeta e peshkaqenëve,fokave,delfinëve dhe mjaftë kafshëve të tjera ujore që nga poli i Veriut e deri në Antarktidë.
Ky producent dhe regjisor me famë botërore ka preferuar të realizojë një film edhe për jetën e egër në Parkun Kombëtar të Divjakës.
You must be logged in to post a comment Login
als_Latn als_Latn als_Latn als_Latn als_Latn als_Latn als_Latn als_Latn eng_Latn